เอ็ด-มาร์ท

เอ็ด-มาร์ท (อังกฤษ: Edd Mart) เป็นศิลปินดูโอ้พี่-น้องสัญชาติไทย เปิดตัวอย่างเป็นทางการครั้งในในปีพ.ศ. 2541 ภายใต้สังกัดอาร์เอส โปรโมชั่น ออกอัลบั้มจำนวนสองชุด โดยมีเพลงที่เป็นที่รู้จัก ได้แก่เพลง เทวดา, ที่สุดของหัวใจ และเพลง กว่าจะถึงบางรัก เป็นต้น

 ประวัติ 
เอ็ด ดำรงค์เดช เจริญบุตร และ มาร์ท ปกรณ์ ปานเจริญ สองพี่น้องทั้งเอ็ดและมาร์ท เคยฝากผลงานเบื้องหลังโดยการร้องคอรัสและร้องเพลงประกอบละครมาก่อน มาร์ท ร้องเพลงดั่งดวงหฤทัย จากละครดั่งดวงหฤทัย ช่องเจ็ด เอ็ด ร้องเพลงขอใจ จากละครเพชรในเรือน ช่องสาม ซึ่งผลิตโดย บริษัท อาร์เอส โปรโมชั่น ก่อนจะมีผลงานเพลงร่วมกันครั้งแรกในชื่อ "เอ็ด-มาร์ท (Edd Mart)" ในปีพ.ศ. 2541 โดยแนวเพลงของเอ็ด-มาร์ท ก็จะเป็นสไตล์ป๊อบ, ร็อก ซึ่งเปิดตัวด้วยเพลง "เทวดา" ต่อด้วยเพลง "ที่สุดของหัวใจ" และเพลง "ไม่มีทาง" ซึ่งถือว่าประสบความสำเร็จในระดับหนึ่ง

ต่อมาได้ออกอัลบั้มชุดที่สอง ซึ่งเป็นชุดสุดท้าย ในปีพ.ศ. 2543 ชื่ออัลบั้มว่า "กว่าจะถึงบางรัก" โดยมีเพลงเปิดตัวคือเพลง "กว่าจะถึงบางรัก" โดยเนื้อเพลงจะพูดถึงความคิดถึงเดินทางไปตามเขตต่างๆ ในกรุงเทพหลายเขตกว่าจะไปถึงเขต "บางรัก" นั่นเอง ต่อด้วยเพลง "นางฟ้า" และเพลง "ไม่มีข้อแม้ (ฉันเสียใจ)"

 ผลงาน 
 งานเพลง 
 อัลบั้ม "Edd Mart" (พ.ศ. 2541)
 เทวดา
 ไม่มีทาง
 ที่สุดของหัวใจ
 อยากเป็นเจ้าชาย
 ไฟกลางฝน
 มารักฉันต่อ
 เทวดา 3 ช่า
 ทำไมไม่เอาไป
 หยุดตรงนี้
 คนดี
 คนแก้เหงา
 ที่สุดของหัวใจ (Acoustic)

 อัลบั้ม "กว่าจะถึงบางรัก" (พ.ศ. 2543)
 กว่าจะถึงบางรัก
 ไม่มีข้อแม่ (ฉันเสียใจ)
 เย็นไว้น้อง
 เอาชีวิตเธอคืนไป
 สบายใจ
 นางฟ้า
 ไม่ติดใจ
 อพาร์ทเมนท์
 ปล่อย
 แต่ช้าแต่

 Single 
 เพลง เธอนอกใจ (พ.ศ. 2562)

 เพลงประกอบละคร 
 เพลง ดั่งดวงหฤทัย จากละคร ดั่งดวงหฤทัย (มาร์ท)
 เพลง ขอใจ จากละคร เพชรในเรือน (เอ็ด)
 เพลง อย่าหลอกตัวเอง จากละคร คนึงหา (เอ็ด)
 เพลง กว่าจะรักกัน จากละคร คนึงหา (เอ็ด) ร่วมก้บ กรพินธุ์ พ่วงโพธิ์
 เพลง รักกันเลยดีกว่า จากละคร ชื่นชีวานาวี (มาร์ท) ร่วมก้บ ชุติมา แก้วเนียม
 เพลง ครั้งเดียวในชีวิต จากละคร เมียแต่ง (มาร์ท) ร่วมกับ แหม่ม พัชริดา วัฒนา
 เพลง เลือดทรนง จากละคร เลือดทรนง (มาร์ท)
 เพลง อยากให้รู้ว่ารัก จากละคร เลือดทรนง (เอ็ด)

 ผลงานอื่นๆ 
 แต่งเพลง อย่ารังแก ของ เจมส์ เรืองศักดิ์ ลอยชูศักดิ์ (เอ็ด แต่งเนื้อร้อง / มาร์ท แต่งทำนอง)
 แต่งเพลง สั่น ของ ไฮร็อค (เอ็ด แต่งเนื้อร้อง / มาร์ท แต่งทำนอง)
 ร้องเพลงประกอบโฆษณา เอสโซ่ ไทเกอร์มาร์ท
 ร้องเพลงประกอบโฆษณา ธนาคารกรุงไทย(ซีเกมส์)
 ร้องเพลงประกอบโฆษณา ฟรีซ (เครื่องดื่มกาแฟกระป๋อง)
 ร้องเพลงประกอบโฆษณา AMWAY
 ร้องเพลงประกอบโฆษณา ซันโตรี่ วิสกี้
 แสดงภาพยนตร์เรื่อง "ผีตุ๋มติ๋ม" ปีพ.ศ. 2551 (เฉพาะ มาร์ท)
 แต่งเพลง "อึคึ อิไต" ของ หมออ้อย จุฑารัตน์ เทียมสุวรรณ (มาร์ท มีหน้าที่แต่งเนื้อร้อง และทำนอง เอ็ดมีหน้าที่เรียบเรียงเนื้อร้อง และทำนอง)

 อ้างอิง 

หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 1990
หมวดหมู่:วงกลุ่มสองสัญชาติไทย